**КІСІ ЕСІМІНІҢ КИЕСІ БОЛАДЫ**

Бала – адамның бауыр еті. Кез келген ата-ана өз шаңырағында шыр етіп дүниеге келген сәбиге ең жақсы есімді қоюға тырысады. Негізінен, жаңа туған балаға есім таңдауға қазақтан дана, қазақтан шебер халық жоқ. Алайда, әрбір ата-ана баласына ат қоярда өзіне жүктелер жауапкершілікті жете сезініп, оған сақтықпен қарағаны, он ойланып, он толғанып барып қана жүрегі қалаған есімді қойғаны абзал. Өйткені, есімдердің адам өміріне ықпалы өте айрықша.

Ғалымдар адам есімі мен өмірде орын алып жатқан жайттардың арасында көзге көрінбейтін бір байланыс бар деседі. Есім сіздің мінезіңізді, әдет-дағдыларыңыз бен болмысыңызды ғана анықтап қоймай, сондай-ақ жар таңдау мәселесіне де өз әсерін тигізбей қоймайды екен.

Халықаралық ақпараттық ғылымдар академиясының академигі, философия докторы Борис Хигир көп жылдары бойы бір есімді адамдарды зерттей, бақылай келе әр адамға өз тағдырынан не күтуге болатынын анықтауға болатын тұтас бір жүйені құрады. Әрбір адам есімі дыбыстардан тұрады. Ал сол дыбыстар, Б.Хигирдің айтуы бойынша, адамға оның мінезі мен тағдырын қалыптастыра отыра әр түрлі әсер етеді екен.

Борис Хигир әр адам есімінің өзінің сүйіктісінің, жарының есімімен ұқсас болғаны деп есептейді:

* **Егер әр түрлі адамдардың есімдерінде кем дегенде бірдей бір дауыссыз дыбыс кездессе, олар бір көргеннен бір-біріне ұнайды.**
* **Егер ер мен әйелдің есімдерінде бірдей бірнеше дауыссыз дыбыстар кездессе, бұл – бақытты некенің кепілі.**
* **Есімдер түрлі әріптен басталатын жас жұбайлар бір әріптен басталатын адамдарға қарағанда бақытты өмір сүреді екен.**

Ал бала мен ата-ананың ортасындағы байланыс басқа. Олардың есімдерінде, керісінше, бірдей даусты дыбыстардың болғаны дұрыс. Жалпы ата-аналарға балаға есім таңдау кезінде шетел және көне есімдерге абай болу керек. Ерекше есімді балаларға қоғамға икемделу, дос табу қиынға түседі.

Егер балаңызбен немесе жұбайыңызбен есімдеріңізде бірдей дыбыстар кездеспесе не істеуге болады? Ондай жағдайда жұбайыңызға немесе балаңызға жаңа есім не болмаса еркелетіп айтатын бір есім ойлап табуыңыз керек.

**Есіміңізді құрайтын әріптер арқылы өз болмысыңызды танып біліңіз.**

**А** еңбекқорлық, ыңғайлылыққа ұмтылу

**Ә** әдемілікке құштарлық, ашуланшақтық

**Б** бірқалыптылық, көтеріңкі көңіл-күй

**В** шығармашылық, іскерлік

**Г** мұқияттылық, ұқыптылық, жиіркеншектік

**Ғ** шығармашылық, қабілет, әлсіздік

**Д** батылдық, ұйымдастырушылық, сүйкімділік

**Е** адалдық, көпсөзділік, көшбасшылық қасиеттер

**Ж** эстетика, жан дүниенің байлығы

**З** шапшаңдық, қиялдың ұшқырлығы

**И** мейірімділік, жұмсақ мінез

**Й** сақтық, қорқақтық

**К** шыдамдылық, құпиялылық

**Қ** қаталдық, адалдық

**Л** әртістік қабілет, жоғары эмоционалдылық

**М** қамқорлық, әсершілдік

**Н** сыншылдық, жауапкершілік

**Ң**  мақтаншақтық, таланттылық

**О**  ұстанымға беріктік, сезімталдық

**Ө** өжеттілік, өсекке құмарлық

**П** белсенділік, қомағайлық

**Р** жауапкершілік, сенімділік

**С** билікке құмарлық, ақылдылық

**Т** беріктік, намысқойлық, ерекше болуға деген ұмтылыс

**У** құлық, кеңпейілдік

**Ұ** арманшылдық, мақсаткерлік

**Ү** үнемшілдік, әзілқойлық

**Ф**  пысықтық, достыққа адалдық

**Х** тілалғыш, абырой

**Һ** ержүректілік, сәнқойлық

**Ц** оптимизм, көшбасшылық қасиеттер

**Ч**  көпшілдік, сенгіштік

**Ш** салқынқандылық, мұқияттылық, қарапайымдылық

**Ы** әділдік, үнемшілдік

**І** іскерлік, пысықтық

**Э** білімпаздық

**Ю** мақсаткерлік

**Я** эгоизм, өзімшілдік